ลลนา ก้องธรนินทร์

แพทย์หญิง ลลนา ก้องธรนินทร์ (เกิด 25 กันยายน พ.ศ. 2530) ชื่อเล่น เจี๊ยบ เป็นนักแสดง พิธีกร และนางสาวไทย ประจำปี พ.ศ. 2549 (คนที่ 42 ของประเทศไทย)

**ประวัติ**
พญ.ลลนา เกิดเมื่อวันที่ 25 กันยายน พ.ศ. 2530 ที่โรงพยาบาลวิชัยยุทธ เป็นบุตรคนที่ 2 ใน 3 คนของ นายสุเทพ และ นางวินิตตา ก้องธรนินทร์ เริ่มการศึกษาชั้นประถมที่โรงเรียนสาธิตมหาวิทยาลัยศรีนครินทรวิโรฒ ประสานมิตร มัธยมศึกษาตอนต้นที่โรงเรียนสาธิตมหาวิทยาลัยศรีนครินทรวิโรฒ ปทุมวัน มัธยมศึกษาตอนปลายที่โรงเรียนเตรียมอุดมศึกษา (ต.อ.66) จบการศึกษา  แพทยศาสตรบัณฑิต  จากคณะแพทยศาสตร์ โรงพยาบาลรามาธิบดี มหาวิทยาลัยมหิดล และจบแพทย์เฉพาะทาง จากภาควิชาเวชศาสตร์ฉุกเฉิน คณะแพทยศาสตร์โรงพยาบาลรามาธิบดี มหาวิทยาลัยมหิดล
มีงานอดิเรก คือดูแลสัตว์เลี้ยงเพราะที่บ้านเลี้ยงสัตว์ไว้หลากหลายชนิดพันธุ์ ทั้ง สุนัข ปลา เต่า บลูทั้งค์ นก และสัตว์แปลก ๆ อีกมากมาย กีฬาที่ชอบเล่น คือ เทควันโด ปัจจุบัน อยู่ระดับ สายแดง 2
นอกจากนี้พญ.ลลนาได้สานฝันในวัยเด็กของตนเองโดยการก่อตั้งมูลนิธิ Let's be Heroes Foundation ซึ่งเป็นมูลนิธิที่ดำเนินการด้วย 3 กิจกรรมหลัก หนึ่งคือ การสอนกู้ชีพพื้นฐานและการใช้เครื่อง AED สองคือ ฟรีคลินิกแพทย์เฉพาะทางเคลื่อนที่ไปยังพื้นที่ที่ขาดแคลน และสาม Let's be Heroes for Animals โครงการช่วยเหลือสัตว์โดยทีมสัตวแพทย์

**นางสาวไทย**
พญ.ลลนาเป็นผู้เข้าประกวดนางสาวไทย ประจำปี พ.ศ. 2549 หมายเลข 7 (รหัสโหวต M7) ที่มาพร้อมกับส่วนสูงถึง 173 เซนติเมตร ผ่านเข้ารอบตัดสินในวันที่ 3 กันยายน 2549 ณ โรงละครไทยอลังการ เมืองพัทยา จังหวัดชลบุรี และได้รับตำแหน่งนางสาวไทยประจำปีนั้นไป โดยใช้ความสามารถพิเศษด้านกีฬาเทควันโด และการตอบคำถามในรอบสุดท้ายด้วยคำถามที่ว่า อยากเห็นโลกเป็นอย่างไร ? ลลนาตอบว่า "อยากให้ปีหน้าสังคมไทยสงบสุข อาจจะฟังดูแล้วเรียบง่าย แต่คำว่าสงบสุขหมายถึงทุกส่วนของประเทศ ปราศจากยาเสพติด กินดีอยู่ดี สังคมมีความเป็นอยู่ที่ดี ซึ่งสิ่งเหล่านี้จะเกิดขึ้นได้ ประชาชนต้องรู้จักรักและสามัคคีกัน รู้จักพอ ตามพระราชดำรัสของพระเจ้าอยู่หัว แล้วหากทุกคนทำได้ การโกงกินก็จะไม่เกิดขึ้นได้ในสังคมของเรา" 
และได้รับรางวัลชนะเลิศ นางงามศรีสตรีไทย ได้รับรางวัลขวัญใจช่างภาพและสื่อมวลชน ได้รับรางวัลขวัญใจประชาชน ซึ่งนางสาวไทยประจำปีจะต้องดำรงตำแหน่งทูตวัฒนธรรมควบคู่กันไปด้วย

**ผลงาน**

**พิธีกร**
 รายการ ฟ้าเมืองไทย ทาง ช่อง 5 คู่กับ ศรราม เทพพิทักษ์- รายการ เรื่องจริงผ่านจอ ทาง ช่อง 7 สี- รายการ นางสาวไทย 2559 เดอะเรียลลิตี้ ทาง ช่อง 7 สี- รายการ Sweet Happiness ทาง ช่องวัน 31- รายการ Ride4Hero ส่งสุขเคลื่อนที่ ทางช่อง Youtube : WorkpointOfficial (2563)- รายการ พูดเพราะปะเหลาะแดก ทางช่อง Youtube : JEAB CHEER Here Channel คู่กับ ฑิฆัมพร ฤทธิ์ธาอภินันท์ (2563)- รายการ เรื่องบนเตียง ทางช่อง Youtube : JEAB CHEER Here Channel คู่กับ ฑิฆัมพร ฤทธิ์ธาอภินันท์ (2563)- รายการ บ้านหมีมีหอย EP.1 ทางช่อง Youtube : Lalana Channel (2564)

**ภาพยนตร์**

**ละคร**
 2552 รักอยู่หมัด คู่กับ เขตต์ ฐานทัพ ผลิตโดย ทีวี ธันเดอร์ ทาง ช่อง 7 สี รับบท ปลายฟ้า- 2553 ตลาดไม่ขาดรัก คู่กับ ซัน พิชยดนย์ พึ่งพันธ์ ผลิตโดย ทีวี ธันเดอร์ ทาง ช่อง 7 สี รับบท เจนนี่- 2554 สุดหัวใจเจ้าชายเทวดา คู่กับ ฐสิษฐ์ สินคณาวิวัฒน์ ผลิตโดย กันตนา ทาง โมเดิร์นไนน์ ทีวี รับบท บุษบา- 2554 ล้างรถตัดขนหมา คู่กับ วัชรบูล ลี้สุวรรณ ผลิตโดย 559 ออนแอร์ ทาง ช่อง 7 สี- 2554 วิวาห์ฮาเฮ คู่กับ พาทิศ พิสิฐกุล ผลิตโดย ดูมันดี ทาง ช่อง 7 สี- 2556 คุณแม่เฉพาะหน้า คุณย่าเฉพาะกิจ (รับเชิญ) ทาง ช่อง 7 สี- 2556 ยมบาลเจ้าขา ตอน เงินหรือคือคำตอบ (รับเชิญ) คู่กับ วีรคณิศร์ วัฒนกานต์กุล ทาง ช่อง 7 สี- 2558 Club Friday The Series 6 ความรักไม่ผิด ตอน ผิดที่เธอเปลี่ยนไป คู่กับ  พุฒิชัย เกษตรสิน  ทาง  (จีเอ็มเอ็ม 25) รับบท มีน- 2558 Love Songs Love Stories เพลง แพ้ใจ คู่กับ  สุภัสสรา ธนชาต  ทาง  (จีเอ็มเอ็ม 25) รับบท เฟย์- 2559 Club Friday To Be Continued‬ ตอน เธอเปลี่ยนไป คู่กับ  พุฒิชัย เกษตรสิน  ทาง  (จีเอ็มเอ็ม 25)  รับบท มีน- 2560 Med in Love รักเธอคุณหมอฝึกหัด (ช่องวัน 31) รับบท- 2560 ค่าของแผ่นดิน ตอน เสียงเต้นของหัวใจในป่าใหญ่ (ช่องThai PBS) รับบท วีรยา- 2560 ไดอารีตุ๊ดซีส์ เดอะซีรีส์ ช่อง (จีเอ็มเอ็ม 25)  รับบท คุณหมู (แฟนใหม่แน็ตตี้) (รับเชิญ) ep.1- 2560 Home Stay หนีรัก ไปพักใจ คู่กับ โทนี่ รากแก่น ทาง (จีเอ็มเอ็ม 25) รับบท อิง- 2560 แสงจากพ่อ ตอน แสงในม่านหมอก (ช่องThai PBS) รับบท หมอพีท- 2560 แหวนดอกไม้ ช่อง (จีเอ็มเอ็ม 25) รับบท โน๊ต (รับเชิญ)- 2562 หนี้รักในกรงไฟ คู่กับ ฐากูร การทิพย์ ช่อง 3 รับบท เหมยฮัว หยาง- 2562 Club Friday The Series 11 รักที่ไม่ได้ออกอากาศ ตอน รักไม่มีสูตร (จีเอ็มเอ็ม 25) รับบท บู้- 2563 อกเกือบหักแอบรักคุณสามี คู่กับ พิชชาภา พันธุมจินดา ช่อง 3 รับบท กั้ง- 2565 โรงงานบรรจุรัก (ช่องเวิร์คพอยท์) รับบท ลูกพีช- 2565 Vice Versa รักสลับโลก (จีเอ็มเอ็ม 25)- 2565 ซุปตาร์2550 (ช่อง 3) รับบท หมอเฟียต- 2567 Good Doctor หมอใจพิเศษ (TRUE ID) รับบท พญ.สิชา (หมอสิชา) (รับเชิญ)

**คอนเสิร์ต**
 2558 7 Wonders Concert คอนเสิร์ต 7 มหัศจรรย์ (แขกรับเชิญของริท)- 2558 What Women Worth Concert ผู้หญิงมีคุณค่าไม่ว่าสถานะใด
*2562 Krukoy and The Gang presents Let’s be Heroes Concert

**อ้างอิง**

**แหล่งข้อมูลอื่น**
  บทสัมภาษณ์และรายละเอียดส่วนตัวที่เว็บสนุก.คอม-  เว็บไซต์ของลลนา ก้องธรนินทร์ date=2007-03-16 -  เจี๊ยบ ลลนา ก้องธรนินทร์ date=2015-08-11 - jeab_lalana
หมวดหมู่:บุคคลจากเขตพญาไท
หมวดหมู่:ชาวไทยที่มีความหลากหลายทางเพศ
หมวดหมู่:แพทย์ชาวไทย
หมวดหมู่:แพทย์หญิงชาวไทย
หมวดหมู่:นางสาวไทย
หมวดหมู่:นักแสดงหญิงชาวไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ประสานมิตร
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ปทุมวัน
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากคณะแพทยศาสตร์โรงพยาบาลรามาธิบดี มหาวิทยาลัยมหิดล
หมวดหมู่:นางงามไทย